Document ID: 31978L0630

ΟΔΗΓΙΑ ΤΟΥ ΣΥΜΒΟΥΛΙΟΥ
της 19ης Ιουνίου 1978
περί πρώτης τροποποιήσεως της οδηγίας 76/118/ΕΟΚ περί προσεγγίσεως των Κρατών μελών σχετικά με ορισμένα διατηρημένα γάλατα μερικώς ή ολικώς αφυδατωμένα που προορίζονται για ανθρώπινη διατροφή
( 78/630/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,
Έχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως τα άρθρα 43 και 100 ,
την πρόταση της Επιτροπής ,
τη γνώμη της Συνελεύσεως (1) ,
τη γνώμη της Οικονομικής και Κοινωνικής Επιτροπής (2) ,
Εκτιμώντας :
ότι η οδηγία 76/118/ΕΟΚ του Συμβουλίου της 18ης Δεκεμβρίου 1975 περί προσεγγίσεως των νομοθεσιών των Κρατών μελών , σχετικά με ορισμένα διατηρημένα γάλατα μερικώς ή ολικώς αφυδατωμένα που προορίζονται για ανθρώπινη διατροφή (3) , διευκρινίζει στο άρθρο 3 παράγραφος 1 , ότι μόνο οι ονομασίες που περιλαμβάνονται και καθορίζονται στο παράρτημα είναι δυνατό να χρησιμοποιούνται για να προσδιορίζουν τα προϊόντα που καθορίζονται σε αυτό ότι στο σημείο 1 υπό γ ) του παραρτήματος περιλαμβάνεται και καθορίζεται η ονομασία « γάλα μερικώς αποκορυφωμένο συμπυκνωμένο ή γάλα μερικώς αποκορυφωμένο συμπυκνωμένο μη ζαχαρούχο » ότι σύμφωνα με τη διάταξη αυτή το μόνο γάλα που δύναται να διατεθεί στο λιανικό εμπόριο με την ονομασία αυτή είναι το μερικώς αφυδατωμένο γάλα που περιέχει κατά βάρος 4 εώς 4,5 % λιπαρά και τουλάχιστον 24 % ολικό ξηρό υπόλειμμα προερχόμενο από γάλα .
ότι η οδηγία 76/118/ΕΟΚ , λαμβανομένων υπόψη των δυσκολιών κατανοήσεως εκ μέρους των αγοραστών , απαριθμεί στο άρθρο 3 παράγραφος 2 τις ονομασίες που τα ενδιαφερόμενα Κράτη μέλη δύνανται να διατηρήσουν στην επικράτειά τους .
ότι παρόμοιες δυσκολίες έχουν επίσης παρουσιασθεί σε ορισμένα Κράτη μέλη , σε ό,τι αφορά την ονομασία του μερικώς αποκορυφωμένου συμπεπυκνωμένου μη ζαχαρούχου γάλακτος που μπορεί να διατεθεί στο λιανικό εμπόριο ότι πρέπει συνεπώς να δοθεί σε αυτά η δυνατότητα που προβλέπεται στο άρθρο 3 παράγραφος 2 της οδηγίας 76/118/ΕΟΚ , για τη διάθεση του προϊόντος στο λιανικό εμπόριο με την ονομασία αυτή .
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :
Άρθρο 1
Το άρθρο 3 παράγραφος 2 της οδηγίας 76/118/ΕΟΚ συμπληρώνεται ως εξής :
δ ) « Geevaporeerde halfvolle melk » στο Βέλγιο και στις Κάτω Χώρες , καθώς και « lait demi-ecreme concentre » καί « lait demi-ecreme concentre non sucre » στο Βέλγιο , στη Γαλλία και στο Λουξεμβούργο , για να προσδιορίζεται κατά τη διάθεση στο λιανικό εμπόριο , το προϊόν που καθορίζεται στο παράρτημα σημείο 1 υπό γ ) . »
Άρθρο 2
Η παρούσα οδηγία απευθύνεται στα Κράτη μέλη .
Έγινε στο Λουξεμβούργο , στις 19 Ιουνίου 1978 .

Labels: 0
3
17